62020TO0451(01)_INF
Vispārējās tiesas priekšsēdētāja 2020. gada 29. oktobra rīkojums Facebook Ireland/Komisija
(lieta T‑451/20 R)
Pagaidu noregulējums – Konkurence – Informācijas pieprasījums – Regulas (EK) Nr. 1/2003 18. panta 3. punkts – Pieteikums par pagaidu pasākumu noteikšanu – Steidzamība – Fumus boni juris – Interešu izsvēršana
1.
Pagaidu noregulējums – Izpildes apturēšana – Pagaidu pasākumi – Piešķiršanas nosacījumi – Fumus boni juris – Steidzamība – Būtisks un neatgriezenisks kaitējums – Kumulatīvs raksturs – Visu attiecīgo interešu izsvēršana
(LESD 278. un 279. pants)
(skat. 23. un 24. punktu)
2.
Pagaidu noregulējums – Izpildes apturēšana – Piešķiršanas nosacījumi – Fumus boni juris – Pamatu, kas norādīti pamatprasības pamatojumam, prima facie izvērtēšana – Prasība par Komisijas lēmumu, ar kuru uzdots iesniegt noteikta skaita dokumentus – Pamati, kas izriet no nepieciešamības principa un tiesību uz privātās dzīves neaizskaramību pārkāpuma – Pamati, kas prima facie nav nepamatoti
(LESD 278. un 279. pants; Eiropas Savienības Pamattiesību hartas 7. pants; Padomes Regulas Nr. 1/2003 18. panta 3. punkts)
(skat. 30., 53., 68. un 69. punktu)
3.
Konkurence – Administratīvais process – Informācijas pieprasījums – Pieprasījuma juridiskā pamata un nolūka norādīšana – Prasība par nepieciešamo saikni starp pieprasīto informāciju un izmeklējamo pārkāpumu – Komisijas rīcības brīvība – Pārbaude tiesā – Piemērojamība
(LESD 101. pants; Padomes Regulas Nr. 1/2003 18. panta 3. punkts)
(skat. 36.– 52. punktu)
4.
Konkurence – Administratīvais process – Informācijas pieprasījums – Privātās dzīves aizskārums – Pieļaujamība – Nosacījumi
(Eiropas Savienības Pamattiesību hartas 7. pants; Padomes Regulas Nr. 1/2003 18. panta 3. punkts)
(skat. 54. – 67. punktu)
5.
Pagaidu noregulējums – Izpildes apturēšana – Pagaidu pasākumi – Piešķiršanas nosacījumi – Būtisks un neatgriezenisks kaitējums – Lietas dalībnieka, kas prasa pagaidu pasākuma noteikšanu, pierādīšanas pienākums – Pamattiesību apdraudējuma risks – Nepietiekamība būtiska kaitējuma radīšanai – Vērtējums atbilstoši lietas apstākļiem – Kaitējums, kas saistīts ar fizisku personu sensitīvu personas datu izpaušanu
(LESD 278. un 279. pants; Eiropas Savienības Pamattiesību hartas 7. pants; Vispārējās tiesas Reglamenta 156. panta 3. punkts)
(skat. punktus 70., 71., 73.–75., 82.– 94. un 114. punktu)
6.
Pagaidu noregulējums – Izpildes apturēšana – Piešķiršanas nosacījumi – Visu attiecīgo interešu izsvēršana – Komisijas lēmuma, ar kuru uzdots nosūtīt dokumentus, kuros var būt ietverti sensitīvi personas dati, piemērošanas apturēšana – Komisijas sabiedrības interešu nodrošināt Savienības konkurences tiesību normu efektivitāti līdzsvarošana ar fizisko personu tiesību uz privāto dzīvi aizsardzības interesēm – Ad hoc procedūras ieviešana tādu dokumentu izskatīšanai, kas var ietvert sensitīvus personas datus
(LESD 278. pants; Eiropas Savienības Pamattiesību hartas 7. pants; Padomes Regulas Nr. 1/2003 18. panta 3. punkts)
(skat. 115. – 120. punktu)
Priekšmets
Pieteikums, kas pamatots ar LESD 278. un 279. pantu un ar ko tiek lūgts apturēt Komisijas Lēmuma C(2020) 3011 final (2020. gada 4. maijs) par Padomes Regulas (EK) Nr. 1/2003 18. panta 3. punkta un 24. panta 1. punkta d) apakšpunkta piemērošanu (Lieta AT.40628 – Facebook prakse saistībā ar datiem) izpildi.
Rezolutīvā daļa
1)
Apturēt līdz brīdim, kad tiek izpildīta šā rīkojuma 2. punktā minētā procedūra, Eiropas Komisijas Lēmuma C(2020) 3011 final (2020. gada 4. maijs) par Padomes Regulas (EK) Nr. 1/2003 18. panta 3. punkta un 24. panta 1. punkta d) apakšpunkta piemērošanu (Lieta AT.40628 – “Facebook” prakse saistībā ar datiem) 1. panta izpildi, ciktāl tajā noteiktais pienākums attiecas uz dokumentiem, kuri nav saistīti ar “Facebook Ireland Ltd” komercdarbību un kuri ietver sensitīvus personas datus.
2)
Uzdot “Facebook Ireland” sniegt ziņas par to, kuri dokumenti ietver šā rīkojuma 1. punktā minētos datus, un tos nosūtīt Komisijai atsevišķā elektroniskā informācijas nesējā. Pēc tam šie dokumenti tiks ievietoti virtuālā datu telpā, kurai varēs piekļūt vienīgi pēc iespējas ierobežots par izmeklēšanu atbildīgās darba grupas dalībnieku skaits – skaita ziņā līdzvērtīga “Facebook Ireland” advokātu sastāva (virtuālā vai fiziskā) klātbūtnē. Par izmeklēšanu atbildīgās darba grupas dalībnieki pārbaudīs un atlasīs attiecīgos dokumentus, vienlaikus dodot “Facebook Ireland” advokātiem iespēju tos komentēt, pirms dokumenti, kas tiks atzīti par nozīmīgiem, tiks pievienoti lietas materiāliem. Ja “Facebook Ireland” advokāti nepiekritīs kāda dokumenta kvalifikācijai, viņiem būs iespēja darīt zināmus savas nepiekrišanas iemeslus. Ilgstoši neatrisinātu domstarpību gadījumā “Facebook Ireland” strīda izšķiršanas nolūkā varēs vērsties pie Komisijas Konkurences ģenerāldirektorāta direktora, kas atbildīgs par informācijas, saziņas un plašsaziņas jomu.
3)
Pieteikumu par pagaidu noregulējumu pārējā daļā noraidīt.
4)
Atcelt 2020. gada 24. jūlija rīkojumu Facebook Ireland/Komisija (T‑451/20 R).
5)
Lēmuma par tiesāšanās izdevumiem pieņemšanu atlikt.